苏轼
崔文学甲携文见过萧然有出尘之姿问之则孙介
象服盛簪珥，岂是邢夫人。
敝衣破冠履，可怜范叔贫。
君看崔员外，晚就观国宾。
当年颇赫赫，翁媪争为姻。
?事见退之《赠崔员外诗》。
?蹭蹬阻风水，横斜挂边垠。
青衫映白发，今似梅子真。
道存百无害，甘守吴市闉。
自言总角岁，慈母为择邻。
邦人惊似舅，矫矫恶不仁。
诗文非他师，家法乃富春。
岂非空同秀，为国产隽民。
挺然齐鲁生，近出姬姜亲。
为文不在多，一颂了伯伦。
清诗要锻炼。
乃得铅中银。
自我迁岭外，七见槐火新。
著书已绝笔，一默含千谆。
蕢桴和苇籥，天节非人均。
时时自娱嬉，岂为俗子陈。